**Daugavpils pilsētas domes 2020.gada 26.novembra saistošo noteikumu Nr.48**

 **“Grozījums Daugavpils pilsētas domes 2019.gada 28.jūnija saistošajos noteikumos Nr.14 “Saistošie noteikumi par decentralizēto kanalizācijas pakalpojumu sniegšanas un uzskaites kārtību Daugavpils pilsētā”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Saskaņā ar Valsts vides dienesta Daugavpils reģionālās vides pārvaldes skaidrojumu, likuma “Par piesārņojumu” 61.pantā noteiktā administratīvā atbildība nav attiecināma uz sadzīves notekūdeņu novadīšanu augsnē vai citās šim nolūkam neparedzētās vietās. Līdz ar to, administratīvā atbildība par sadzīves notekūdeņu novadīšanu augsnē vai citās šim nolūkam neparedzētās vietās nosakāma Daugavpils pilsētas domes 2019.gada 28.jūnija saistošajos noteikumos Nr.14 “Saistošie noteikumi par decentralizēto kanalizācijas pakalpojumu sniegšanas un uzskaites kārtību Daugavpils pilsētā”. |
|  2. Īss projekta satura izklāsts | Ar grozījumu saistošo noteikumu 25.1punkts tiks izteikts jaunā redakcijā, nosakot, ka par sadzīves notekūdeņu, tajā skaitā sadzīves fekālo notekūdeņu, novadīšanu augsnē vai citās šim nolūkam neparedzētās vietās piemēro naudas sodu fiziskajai personai līdz 100 naudas soda vienībām, bet juridiskajai personai – līdz 300 naudas soda vienībām. |
| 3. Informācija par plānoto projekta ietekmi uz pašvaldības budžetu | Nav iespējams veikt saistošo noteikumu finansiālo ietekmi uz pašvaldības budžetu, jo tā ir atkarīga no konstatētajiem pārkāpumiem un uzliktajiem sodiem.Saistošo noteikumu izpildei jaunas institūcijas netiks veidotas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvā pārkāpuma procesu par saistošajos noteikumos minētajiem pārkāpumiem līdz administratīvā pārkāpuma lietas izskatīšanai veiks Daugavpils pilsētas pašvaldības policija. Administratīvā pārkāpuma lietu izskatīs pašvaldības administratīvā komisija. |
| 6. Informācija par konsultācijām ar privātpersonām | Konsultācijas notika ar atbildīgajām institūcijām. |

Domes priekšsēdētājs I.Prelatovs

*Dokuments ir parakstīts ar drošu elektronisko parakstu un satur laika zīmogu*